title: 2009/966/ES: Rozhodnutie Komisie z 30. novembra 2009 , ktorým sa prijímajú rozhodnutia Spoločenstva o dovoze určitých chemických látok podľa nariadenia Európskeho parlamentu a Rady (ES) č. 689/2008 a ktorým sa menia a dopĺňajú rozhodnutia Komisie 2000/657/ES, 2001/852/ES, 2003/508/ES, 2004/382/ES a 2005/416/ES

text:
               22.12.2009

               SK

               Úradný vestník Európskej únie

               L 341/14

      ROZHODNUTIE KOMISIE

   z 30. novembra 2009,
   ktorým sa prijímajú rozhodnutia Spoločenstva o dovoze určitých chemických látok podľa nariadenia Európskeho parlamentu a Rady (ES) č. 689/2008 a ktorým sa menia a dopĺňajú rozhodnutia Komisie 2000/657/ES, 2001/852/ES, 2003/508/ES, 2004/382/ES a 2005/416/ES
   (2009/966/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 689/2008 zo 17. júna 2008 o vývoze a dovoze nebezpečných chemikálií (1), a najmä na jeho článok 12 ods. 1 druhý pododsek,
   po konzultácii s výborom zriadeným podľa článku 133 nariadenia Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemických látok (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES (2),
   keďže:

               (1)

               Podľa nariadenia (ES) č. 689/2008 má Komisia v mene Spoločenstva rozhodnúť, či povolí, alebo nepovolí dovoz chemickej látky do Spoločenstva v rámci postupu udeľovania predbežného súhlasu po predchádzajúcom ohlásení (Prior Informed Consent procedure, ďalej len „postup PIC“).

               (2)

               Program Organizácie Spojených národov pre životné prostredie (United Nations Environment Programme – UNEP) a Organizácia pre výživu a poľnohospodárstvo (Food and Agriculture Organization – FAO) boli poverené, aby zabezpečili funkciu sekretariátu potrebnú na uplatňovanie postupu PIC ustanoveného Rotterdamským dohovorom o udeľovaní predbežného súhlasu po predchádzajúcom ohlásení pre niektoré nebezpečné chemické látky a pesticídy v medzinárodnom obchode, ktorý Spoločenstvo schválilo rozhodnutím Rady 2006/730/ES z 25. septembra 2006 o schválení v mene Európskeho spoločenstva Rotterdamského dohovoru o udeľovaní predbežného súhlasu po predchádzajúcom schválení na niektoré nebezpečné chemické látky a pesticídy v medzinárodnom obchode (3).

               (3)

               Komisia konajúca ako spoločný menovaný orgán musí v mene Spoločenstva a jeho členských štátov zasielať rozhodnutia o dovoze chemických látok, na ktoré sa vzťahuje postup PIC sekretariátu Rotterdamského dohovoru.

               (4)

               S cieľom zohľadniť rozšírenie Spoločenstva 1. januára 2007 a vývoj v oblasti právnej regulácie v Spoločenstve v období od prijatia rozhodnutí o dovoze je potrebné tieto predchádzajúce rozhodnutia revidovať v súvislosti s týmito chemickými látkami: etylénoxid, fluóracetamid, HCH (zmes izomérov), lindán, metamidofos, pentachlórfenol a jeho soli a estery, polybrómované bifenyly (PBB), polychlórované terfenyly (PCT), práškové prípravky obsahujúce kombináciu benomylu, karbofuránu a tirámu a zlúčeniny ortuti.

               (5)

               Uvádzanie etylénoxidu na trh a jeho používanie sa podľa smernice Európskeho parlamentu a Rady 98/8/ES zo 16. februára 1998 o uvádzaní biocídnych výrobkov na trh (4) obmedzuje na určité oblasti podľa nariadenia Komisie (ES) č. 1451/2007 o druhej fáze desaťročného pracovného programu uvedeného v článku 16 ods. 2 smernice 98/8/ES (5). Z tohto dôvodu sú dovozy povolené len na tieto určité použitia. Členské štáty sa môžu rozhodnúť, ktoré z týchto použití povolených podľa smernice 98/8/ES povolia na svojom území.

               (6)

               Fluóroacetamid a pentachlórfenol a jeho soli a estery nie sú zaradené ako aktívne látky do prílohy I k smernici Rady 91/414/EHS z 15. júla 1991 o uvádzaní prípravkov na ochranu rastlín na trh (6), ani do prílohy I, IA alebo IB k smernici 98/8/ES, a preto sa používanie týchto aktívnych látok ako pesticídov zakazuje. Z tohto dôvodu sa dovoz fluóroacetamidu a pentachlórfenolu a jeho solí a esterov na použitie ako pesticídov zakazuje.

               (7)

               Metamidofos nie je od 1. júla 2008 zaradený do prílohy I k smernici 91/414/ES, a členské štáty preto museli zrušiť všetky povolenia týkajúce sa prípravkov na ochranu rastlín obsahujúcich metamidofos a boli zakázané všetky prípady uvádzania prípravkov na ochranu rastlín obsahujúcich metamidofos na trh. Okrem toho nebol metamidofos určený ani oznámený v rámci programu preskúmania Spoločenstva na účely posúdenia existujúcich látok podľa smernice 98/8/ES, a preto sa jeho uvádzanie na trh na účely použitia ako biocídneho výrobku nepovoľuje.

               (8)

               Výroba, uvádzanie na trh a používanie lindánu a HCH (zmes izomérov) boli zakázané v nariadení Európskeho parlamentu a Rady (ES) č. 850/2004 z 29. apríla 2004 o perzistentných organických znečisťujúcich látkach, ktorým sa mení a dopĺňa smernica 79/117/EHS (7), a platnosť výnimky udelenej na základe uvedeného nariadenia skončila 31. decembra 2007. Z tohto dôvodu sa s účinnosťou od uvedeného dátumu zakazuje dovoz týchto chemických látok.

               (9)

               Zakazuje sa výroba, uvádzanie na trh a používanie hexabróm-1,1'-bifenylu. Táto chemická látka navyše patrí do skupiny polybrómovaných bifenylov, ktorá je zaradená do prílohy III k Rotterdamskému dohovoru a na ktorú sa vzťahuje postup PIC.

               (10)

               Bulharsko a Rumunsko sa stali členskými štátmi Európskej únie 1. januára 2007. Keďže nariadenie (ES) č. 1907/2006 umožňuje členským štátom povoľovať určité použitia polychlórovaných terfenylov na svojom území, rozhodnutie o dovoze by sa malo revidovať s cieľom zohľadniť vnútroštátne právne predpisy v týchto dvoch nových členských štátoch.

               (11)

               Je preto potrebné nahradiť rozhodnutia o dovoze etylénoxidu, fluóracetamidu, HCH (zmes izomérov), lindánu, metamidofosu, pentachlórfenolu a jeho solí a esterov, polybrómovaných bifenylov (PBB) a polychlórovaných terfenylov (PCT) ustanovené v rozhodnutí Komisie 2000/657/ES zo 16. októbra 2000, ktorým sa prijímajú rozhodnutia Spoločenstva týkajúce sa dovozu určitých chemických látok podľa nariadenia Rady (EHS) č. 2455/92 o vývoze a dovoze určitých nebezpečných chemických látok (8), rozhodnutí Komisie 2001/852/ES z 19. novembra 2001 o prijatí rozhodnutí Spoločenstva týkajúcich sa dovozu podľa nariadenia Rady (EHS) č. 2455/92 o vývoze a dovoze určitých nebezpečných chemických látok, ktorým sa mení a dopĺňa rozhodnutie 2000/657/ES (9), rozhodnutí Komisie 2003/508/ES zo 7. júla 2003, ktorým sa prijímajú rozhodnutia Spoločenstva o dovoze pre niektoré chemikálie podľa nariadenia Európskeho parlamentu a Rady (ES) č. 304/2003 a ktorým sa menia a dopĺňajú rozhodnutia 2000/657/ES a 2001/852/ES (10) a rozhodnutí Komisie 2005/416/ES z 19. mája 2005, ktorým sa prijímajú rozhodnutia Spoločenstva o dovoze určitých chemických látok podľa nariadenia Európskeho parlamentu a Rady (ES) č. 304/2003 a ktorým sa menia a dopĺňajú rozhodnutia 2000/657/ES, 2001/852/ES a 2003/508/ES (11).

               (12)

               Benomyl nie je zaradený ako aktívna látka do prílohy I k smernici 91/414/EHS, ani do prílohy I, IA alebo IB k smernici 98/8/ES, a preto sa používanie tejto aktívnej látky ako pesticídu zakazuje. Z tohto dôvodu sa zakazuje uvádzanie práškových prípravkov obsahujúcich kombináciu benomylu, karbofuránu a tirámu na trh, ako aj ich používanie ako pesticídov. Rozhodnutie o dovoze práškových prípravkov obsahujúcich kombináciu benomylu, karbofuránu a tirámu ustanovené v rozhodnutí Komisie 2004/382/ES z 26. apríla 2004, ktorým sa prijímajú rozhodnutia Spoločenstva o dovoze určitých chemikálií podľa nariadenia Európskeho parlamentu a Rady (ES) č. 304/2003 (12), by sa preto malo nahradiť.

               (13)

               Uvádzanie prípravkov na ochranu rastlín obsahujúcich zlúčeniny ortuti ako aktívne látky na trh a ich používanie sa zakazuje podľa smernice Rady 79/117/EHS z 21. decembra 1978, ktorou sa zakazuje uvedenie na trh a používanie prípravkov na ochranu rastlín obsahujúcich určité účinné látky (13). Okrem toho sa v súlade so smernicou 98/8/ES nepovoľuje uvádzanie biocídnych výrobkov obsahujúcich zlúčeniny ortuti na trh, ani ich používanie. Rozhodnutie o dovoze zlúčenín ortuti uverejnené v obežníku PIC X by sa preto malo nahradiť.

               (14)

               Rozhodnutia 2000/657/ES, 2001/852/ES, 2003/508/ES, 2004/382/ES a 2005/416/ES by sa preto mali zodpovedajúcim spôsobom zmeniť a doplniť,

         ROZHODLA TAKTO:
   Článok 1
   Rozhodnutia o dovoze lindánu, metamidofosu a pentachlórfenolu a jeho solí a esterov ustanovené v prílohe k rozhodnutiu 2000/657/ES sa nahrádzajú rozhodnutiami o dovoze ustanovenými vo formulári na odpoveď vzťahujúcu sa na dovoz v prílohe I k tomuto rozhodnutiu.
   Článok 2
   Rozhodnutie o dovoze etylénoxidu ustanovené v prílohe I k rozhodnutiu 2001/852/ES sa nahrádza rozhodnutím o dovoze ustanoveným vo formulári na odpoveď vzťahujúcu sa na dovoz v prílohe II k tomuto rozhodnutiu.
   Článok 3
   Rozhodnutie o dovoze polybrómovaných bifenylov (PBB) ustanovené v prílohe III k rozhodnutiu 2003/508/ES sa nahrádza rozhodnutím o dovoze ustanoveným vo formulári na odpoveď vzťahujúcu sa na dovoz v prílohe III k tomuto rozhodnutiu.
   Článok 4
   Rozhodnutia o dovoze fluóracetamidu, HCH (zmes izomérov) a polychlórovaných terfenylov (PCT) ustanovené v prílohe I k rozhodnutiu 2005/416/ES sa nahrádzajú rozhodnutiami o dovoze ustanovenými vo formulári na odpoveď vzťahujúcu sa na dovoz v prílohe IV k tomuto rozhodnutiu.
   Článok 5
   Dočasné rozhodnutie o dovoze práškových prípravkov obsahujúcich kombináciu benomylu, karbofuránu a tirámu ustanovené v prílohe III k rozhodnutiu 2004/382/ES sa nahrádza rozhodnutím o dovoze ustanovenom vo formulári na odpoveď vzťahujúcu sa na dovoz v prílohe V k tomuto rozhodnutiu.
   Článok 6
   Rozhodnutie o dovoze zlúčenín ortuti uverejnené v obežníku PIC X sa nahrádza rozhodnutím o dovoze ustanoveným vo formulári na odpoveď vzťahujúcu sa na dovoz v prílohe VI k tomuto rozhodnutiu.

      V Bruseli 30. novembra 2009

            Za Komisiu

         Stavros DIMAS

            člen Komisie

      (1)  Ú. v. EÚ L 204, 31.7.2008, s. 1.

      (2)  Ú. v. EÚ L 396, 30.12.2006, s. 1.

      (3)  Ú. v. EÚ L 299, 28.10.2006, s. 23.

      (4)  Ú. v. ES L 123, 24.4.1998, s. 1.

      (5)  Ú. v. EÚ L 325, 11.12.2007, s. 3.

      (6)  Ú. v. ES L 230, 19.8.1991, s. 1.

      (7)  Ú. v. EÚ L 158, 30.4.2004, s. 7.

      (8)  Ú. v. ES L 275, 27.10.2000, s. 44.

      (9)  Ú. v. ES L 318, 4.12.2001, s. 28.

      (10)  Ú. v. EÚ L 174, 12.7.2003, s. 10.

      (11)  Ú. v. EÚ L 147, 10.6.2005, s. 1.

      (12)  Ú. v. EÚ L 144, 30.4.2004, s. 11.

      (13)  Ú. v. ES L 33, 8.2.1979, s. 36.

      PRÍLOHA I
      Revidované rozhodnutia o dovoze lindánu, metamidofosu a pentachlórfenolu a jeho solí a esterov, ktorými sa nahrádzajú rozhodnutia o dovoze ustanovené v rozhodnutí 2000/657/ES

      PRÍLOHA II
      Revidované rozhodnutie o dovoze etylénoxidu, ktorým sa nahrádza rozhodnutie o dovoze ustanovené v rozhodnutí 2001/852/ES

      PRÍLOHA III
      Revidované rozhodnutie o dovoze polybrómovaných bifenylov (PBB), ktorým sa nahrádza rozhodnutie o dovoze ustanovené v rozhodnutí 2003/508/ES

      PRÍLOHA IV
      Revidované rozhodnutia o dovoze fluóracetamidu, HCH (zmes izomérov) a polychlórovaných terfenylov (PCT), ktorými sa nahrádzajú rozhodnutia o dovoze ustanovené v rozhodnutí 2005/416/ES

      PRÍLOHA V
      Revidované rozhodnutie o dovoze práškových prípravkov obsahujúcich kombináciu benomylu, karbofuránu a tirámu, ktorým sa nahrádza rozhodnutie o dovoze ustanovené v rozhodnutí 2004/382/ES

      PRÍLOHA VI
      Revidované rozhodnutie o dovoze zlúčenín ortuti, ktorým sa nahrádza rozhodnutie o dovoze uverejnené v obežníku PIC X


title: Rozhodnutie Politického a bezpečnostného výboru (SZBP) 2016/2352 zo 7. decembra 2016 o vymenovaní veliteľa misie EÚ pre vojenskú misiu Európskej únie na podporu výcviku ozbrojených síl Mali (EUTM Mali) a o zrušení rozhodnutia (SZBP) 2016/939 (EUTM Mali/2/2016)

text:
               21.12.2016

               SK

               Úradný vestník Európskej únie

               L 348/25

         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2016/2352
   zo 7. decembra 2016
   o vymenovaní veliteľa misie EÚ pre vojenskú misiu Európskej únie na podporu výcviku ozbrojených síl Mali (EUTM Mali) a o zrušení rozhodnutia (SZBP) 2016/939 (EUTM Mali/2/2016)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38,
   so zreteľom na rozhodnutie Rady 2013/34/SZBP zo 17. januára 2013 o vojenskej misii Európskej únie na podporu výcviku ozbrojených síl Mali (EUTM Mali) (1), a najmä na jeho článok 5,
   keďže:

               (1)

               Podľa článku 5 ods. 1 rozhodnutia 2013/34/SZBP Rada poverila Politický a bezpečnostný výbor (PBV), aby v súlade s článkom 38 Zmluvy o Európskej únii prijímal príslušné rozhodnutia týkajúce sa politickej kontroly a strategického vedenia misie EUTM Mali vrátane rozhodnutí o vymenovaní následných veliteľov misie EÚ.

               (2)

               PBV prijal 8. júna 2016 rozhodnutie (SZBP) 2016/939 (2), ktorým bol brigádny generál Eric HARVENT vymenovaný za nového veliteľa misie EÚ pre EUTM Mali.

               (3)

               Belgicko odporučilo, aby bol za nového veliteľa misie EÚ pre EUTM Mali vymenovaný brigádny generál Peter DEVOGELAERE, ktorý by od 19. decembra 2016 vo funkcii nahradil brigádneho generála Erica HARVENTA.

               (4)

               Vojenský výbor EÚ toto odporúčanie 31. októbra 2016 podporil.

               (5)

               Rozhodnutie (SZBP) 2016/939 by sa preto malo zrušiť.

               (6)

               V súlade s článkom 5 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Európskej únie s obrannými dôsledkami,

         PRIJAL TOTO ROZHODNUTIE:
   Článok 1
   Brigádny generál Peter DEVOGELAERE sa týmto vymenúva za veliteľa misie EÚ pre vojenskú misiu Európskej únie na podporu výcviku ozbrojených síl Mali (EUTM Mali) od 19. decembra 2016.
   Článok 2
   Rozhodnutie (SZBP) 2016/939 sa týmto zrušuje.
   Článok 3
   Toto rozhodnutie nadobúda účinnosť 19. decembra 2016.

      V Bruseli 7. decembra 2016

            Za Politický a bezpečnostný výbor

            predseda

         W. STEVENS

      (1)  Ú. v. EÚ L 14, 18.1.2013, s. 19.

      (2)  Rozhodnutie Politického a bezpečnostného výboru (SZBP) 2016/939 z 8. júna 2016 o vymenovaní veliteľa misie EÚ pre vojenskú misiu Európskej únie na podporu výcviku ozbrojených síl Mali (EUTM Mali) a o zrušení rozhodnutia (SZBP) 2015/2298 (EUTM Mali/1/2016) (Ú. v. EÚ L 155, 14.6.2016, s. 25).


title: Rozhodnutie Európskeho parlamentu z 5. mája 2010 o absolutóriu za plnenie rozpočtu Európskeho spoločného podniku pre ITER a rozvoj energie jadrovej syntézy za rozpočtový rok 2008

text:
               25.9.2010

               SK

               Úradný vestník Európskej únie

               L 252/223

         ROZHODNUTIE EURÓPSKEHO PARLAMENTU
   z 5. mája 2010
   o absolutóriu za plnenie rozpočtu Európskeho spoločného podniku pre ITER a rozvoj energie jadrovej syntézy za rozpočtový rok 2008
   (2010/552/EÚ)
   EURÓPSKY PARLAMENT,
   so zreteľom na konečnú ročnú účtovnú závierku rozpočtu Európskeho spoločného podniku pre ITER a rozvoj energie jadrovej syntézy za rozpočtový rok 2008,
   so zreteľom na správu Dvora audítorov o overení ročnej účtovnej závierky Európskeho spoločného podniku pre ITER a rozvoj energie jadrovej syntézy za rozpočtový rok končiaci sa k 31. decembru 2008 spolu s odpoveďami spoločného podniku (1),
   so zreteľom na odporúčanie Rady zo 16. februára 2010 (5829/2010 – C7-0060/2010),
   so zreteľom na článok 276 Zmluvy o ES a článok 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,
   so zreteľom na rozhodnutie Rady 2007/198/Euratom z 27. marca 2007, ktorým sa zriaďuje Európsky spoločný podnik pre ITER a rozvoj energie jadrovej syntézy a ktorým sa mu udeľujú výhody (3), a najmä na jeho článok 5,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia (ES, Euratom) č. 1605/2002 (4), a najmä na jeho článok 94,
   so zreteľom na článok 77 rokovacieho poriadku a prílohu VI k rokovaciemu poriadku,
   so zreteľom na správu Výboru pre kontrolu rozpočtu (A7-0094/2010),

               1.

               udeľuje riaditeľovi Európskeho spoločného podniku pre ITER a rozvoj energie jadrovej syntézy absolutórium za plnenie rozpočtu Európskeho spoločného podniku za rozpočtový rok 2008;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Európskeho spoločného podniku pre ITER a rozvoj energie jadrovej syntézy, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ C 310, 18.12.2009, s. 1.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 90, 30.3.2007, s. 58.

      (4)  Ú. v. ES L 357, 31.12.2002, s. 72.
    ---documentbreak---

               25.9.2010

               SK

               Úradný vestník Európskej únie

               L 252/224

         UZNESENIE EURÓPSKEHO PARLAMENTU
   z 5. mája 2010
   s poznámkami, ktoré sú neoddeliteľnou súčasťou rozhodnutia o absolutóriu za plnenie rozpočtu Európskeho spoločného podniku pre ITER a rozvoj energie jadrovej syntézy za rozpočtový rok 2008
   EURÓPSKY PARLAMENT,
   so zreteľom na konečnú ročnú účtovnú závierku Európskeho spoločného podniku pre ITER a rozvoj energie jadrovej syntézy za rozpočtový rok 2008,
   so zreteľom na správu Dvora audítorov o overení ročnej účtovnej závierky Európskeho spoločného podniku pre ITER a rozvoj energie jadrovej syntézy za rozpočtový rok končiaci sa k 31. decembru 2008 spolu s odpoveďami spoločného podniku (1),
   so zreteľom na odporúčanie Rady zo 16. februára 2010 (5829/2010 – C7-0060/2010),
   so zreteľom na článok 276 Zmluvy o ES a článok 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,
   so zreteľom na rozhodnutie Rady 2007/198/Euratom z 27. marca 2007, ktorým sa zriaďuje Európsky spoločný podnik pre ITER a rozvoj energie jadrovej syntézy a ktorým sa mu udeľujú výhody (3), a najmä na jeho článok 5,
   so zreteľom na rozpočtové pravidlá Európskeho spoločného podniku pre ITER a rozvoj energie jadrovej syntézy prijaté rozhodnutím jeho správnej rady 22. októbra 2007 (ďalej len „rozpočtové pravidlá spoločného podniku“),
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia (ES, Euratom) č. 1605/2002 (4), a najmä na jeho článok 94,
   so zreteľom na článok 77 rokovacieho poriadku a prílohu VI k rokovaciemu poriadku,
   so zreteľom na správu Výboru pre kontrolu rozpočtu (A7-0094/2010),

               A.

               keďže Dvor audítorov vyhlásil, že získal primeranú istotu, že účtovná závierka za rozpočtový rok 2008 poskytuje spoľahlivé informácie a že príslušné transakcie sú zákonné a správne;

               B.

               keďže spoločný podnik sa nachádza v počiatočnej fáze a v priebehu rozpočtového roku 2008 ešte v plnej miere nezaviedol systém vnútornej kontroly ani systém pre finančné informácie;

               C.

               keďže podľa článku 75 rozpočtových pravidiel spoločného podniku by mal v podniku existovať systém vnútornej kontroly, ktorý musí byť v súlade s príslušnými medzinárodnými normami;

               D.

               keďže rozpočtové pravidlá spoločného podniku sú založené na rámcovom rozpočtovom nariadení, ktoré bolo nedávno upravené na účely zosúladenia so zmenami všeobecného nariadenia o rozpočtových pravidlách;

               E.

               keďže 28. februára 2008 riaditeľ spoločného podniku požiadal Dvor audítorov o stanovisko k rozpočtovým pravidlám spoločného podniku;

               F.

               keďže Dvor audítorov vypracoval svoje stanovisko č. 4/2008 k týmto pravidlám v októbri 2008;

      Prenesenie rozpočtových prostriedkov

               1.

               berie na vedomie, že Dvor audítorov zistil vo výkaze o výsledku rozpočtového hospodárenia prebytok vo výške 57 600 000 EUR, čo predstavuje 38 % zo 149 700 000 EUR vzniknutých príjmov; osobitne zdôrazňuje, že časť tohto prebytku (32 200 000 EUR) sa preniesla do rozpočtu na rok 2009; berie však na vedomie odpoveď spoločného podniku, ktorý vysvetľuje, že nedostatočné čerpanie uvedených rozpočtových prostriedkov bolo spojené so skutočnosťou, že išlo o prvý rok finančnej nezávislosti spoločného podniku od Komisie, ako aj s oneskoreným začatím činnosti medzinárodnej organizácie ITER a celého programu jadrovej syntézy Euratomu;

      Nezrovnalosti záväzkov

               2.

               konštatuje, že v šiestich prípadoch spoločný podnik vytvoril rozpočtové záväzky až po tom, ako prijal príslušné právne záväzky; preto žiada, aby spoločný podnik aj v tejto oblasti dodržiaval nariadenie o rozpočtových pravidlách;

      Rozpočtové pravidlá spoločného podniku ITER

               3.

               víta zistenie Dvora audítorov, že rozpočtové pravidlá spoločného podniku ITER sú v zásade založené na zásadách rámcového rozpočtového nariadenia a na zásadách všeobecného nariadenia o rozpočtových pravidlách; konštatuje však, že niekoľko konkrétnych bodov si vyžaduje zmeny, najmä pokiaľ ide o výnimky z rozpočtových zásad, úlohu útvaru vnútornej kontroly Komisie, oneskorené platby príspevkov členov, podmienky udeľovania grantov a prechodné ustanovenia stanovené v článku 133 rozpočtových pravidiel spoločného podniku;

      Výročná správa o činnosti

               4.

               výslovne odporúča spoločnému podniku dodržiavať lehoty na predkladanie výročnej správy o činnosti, ktoré boli stanovené na základe dohody s Dvorom audítorov;

      Systémy vnútornej kontroly

               5.

               výslovne odporúča spoločnému podniku začať ďalšie práce v oblasti dokumentácie IT procesov a činností, ako aj v oblasti mapovania IT rizík;

               6.

               berie na vedomie, že oddelenie vnútorného auditu spoločného podniku začalo fungovať až 1. júla 2009; víta však skutočnosť, že spoločný podnik už vypracoval akčný plán pre štandardy vnútornej kontroly a ustanovil už pracovnú skupinu, ktorá bude koordinovať a monitorovať jeho plnenie; ďalej zdôrazňuje, že spoločný podnik menoval úradníka pre ochranu údajov a boli prijaté opatrenia na ďalší rozvoj plánu činnosti a obnovy údajov;

               7.

               berie na vedomie vyhlásenie spoločného podniku o tom, že v súčasnosti sa mapujú všetky základné procesy činnosti;

               8.

               konštatuje, že spoločný podnik oznámil za rok 2008 príjmy z úrokov v objeme 216 304,89 EUR; na základe ročnej závierky a výšky úrokov usudzuje, že spoločný podnik trvalo disponuje vysokými hotovostnými zostatkami; berie na vedomie, že k 31. decembru 2008 bol hotovostný zostatok spoločného podniku vo výške 58 980 569,87 EUR; žiada Komisiu, aby preskúmala, akým spôsobom by sa v spoločnom podniku dalo zaviesť hospodárenie s hotovostnými prostriedkami zamerané na potreby a aká zmena koncepcie by bola potrebná na to, aby spoločný podnik držal hotovostné zostatky čo najnižšie.

      (1)  Ú. v. EÚ C 310, 18.12.2009, s. 1.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 90, 30.3.2007, s. 58.

      (4)  Ú. v. ES L 357, 31.12.2002, s. 72.


               12.8.2016

               SK

               Úradný vestník Európskej únie

               C 294/62

         P8_TA(2014)0085
   Rozhodnutie nevzniesť námietku voči delegovanému aktu: opatrenia na výrobky s pôvodom v určitých štátoch AKT
   Rozhodnutie Európskeho parlamentu nevzniesť námietku voči delegovanému nariadeniu Komisie zo 14. novembra 2014, ktorým sa mení príloha I k nariadeniu Rady (ES) č. 1528/2007, ktorým sa uplatňujú opatrenia na výrobky s pôvodom v určitých štátoch, ktoré sú súčasťou skupiny afrických, karibských a tichomorských (AKT) štátov, stanovené v dohodách, ktorými sa uzatvárajú alebo ktoré vedú k uzatvoreniu dohôd o hospodárskom partnerstve (C(2014)08355 – 2014/2954(DEA))
   (2016/C 294/22)

      Európsky parlament,

               —

               so zreteľom na delegované nariadenie Komisie (C(2014)08355),

               —

               so zreteľom na list Komisie z 26. novembra 2014, ktorým žiada Európsky parlament, aby oznámil, že nevznesie námietku voči delegovanému nariadeniu,

               —

               so zreteľom na list Výboru pre medzinárodný obchod predsedovi Konferencie predsedov výborov z 5. decembra 2014,

               —

               so zreteľom na článok 290 Zmluvy o fungovaní Európskej únie,

               —

               so zreteľom na nariadenie Rady (ES) č. 1528/2007 z 20. decembra 2007, ktorým sa uplatňujú opatrenia na výrobky s pôvodom v určitých štátoch, ktoré sú súčasťou skupiny afrických, karibských a tichomorských (AKT) štátov, stanovené v dohodách, ktorými sa uzatvárajú alebo ktoré vedú k uzatvoreniu dohôd o hospodárskom partnerstve (1), a najmä na jeho článok 2 ods. 2 a článok 24a ods. 6,

               —

               so zreteľom na nariadenie Európskeho parlamentu a Rady (EÚ) č. 527/2013 z 21. mája 2013, ktorým sa mení nariadenie Rady (ES) č. 1528/2007, pokiaľ ide o vypustenie niekoľkých krajín zo zoznamu regiónov alebo štátov, ktoré ukončili rokovania (2),

               —

               so zreteľom na odporúčanie pre rozhodnutie Výboru pre medzinárodný obchod,

               —

               so zreteľom na článok 105 ods. 6 rokovacieho poriadku,

               —

               so zreteľom na skutočnosť, že neboli vznesené námietky v lehote stanovenej v tretej a štvrtej zarážke článku 105 ods. 6 rokovacieho poriadku, ktorá vypršala 16. decembra 2014,

               A.

               keďže podľa nariadenia (EÚ) č. 527/2013 sa na Keňu od 1. októbra 2014 prestal vzťahovať režim prístupu na trh povolený podľa nariadenia (ES) č. 1528/2007;

               B.

               keďže 16. októbra 2014 Keňa, Európska únia a jej členské štáty ukončili rokovania o dohode o hospodárskom partnerstve;

               C.

               keďže 14. novembra 2014 Komisia prijala delegovaný akt s cieľom opätovne zaradiť Keňu do prílohy I k nariadeniu (ES) č. 1528/2007;

               D.

               keďže Komisia zdôraznila, že rozhodnutie nevzniesť námietku by obmedzilo jej potenciálnu obchodnú diverziu a pokles jej vývozu do EÚ, pričom by sa znížili straty v odvetviach spracovania tuniaka, záhradníctva a rezaných kvetov;

               1.

               oznamuje, že nevznesie námietku voči delegovanému nariadeniu;

               2.

               poveruje svojho predsedu, aby postúpil toto rozhodnutie Rade a Komisii.

      (1)  Ú. v. EÚ L 348, 31.12.2007, s. 1.

      (2)  Ú. v. EÚ L 165, 18.6.2013, s. 59.


title: Rozhodnutie Rady (EÚ) 2016/979 z 20. mája 2016 o pristúpení Chorvátska k Dohovoru o vzájomnej pomoci a spolupráci medzi colnými správami vypracovanému na základe článku K.3 Zmluvy o Európskej únii

text:
               18.6.2016

               SK

               Úradný vestník Európskej únie

               L 161/35

         ROZHODNUTIE RADY (EÚ) 2016/979
   z 20. mája 2016
   o pristúpení Chorvátska k Dohovoru o vzájomnej pomoci a spolupráci medzi colnými správami vypracovanému na základe článku K.3 Zmluvy o Európskej únii
   RADA EURÓPSKEJ ÚNIE,
   so zreteľom na Zmluvu o Európskej únii,
   so zreteľom na Akt o pristúpení Chorvátska, a najmä na jeho článok 3 ods. 4 a 5,
   so zreteľom na odporúčanie Európskej komisie,
   so zreteľom na stanovisko Európskeho parlamentu (1),
   keďže:

               (1)

               Dohovor o vzájomnej pomoci a spolupráci medzi colnými správami vypracovaný na základe článku K.3 Zmluvy o Európskej únii (2) (ďalej len „dohovor“) bol podpísaný v Bruseli 18. decembra 1997. Platnosť nadobúda 90 dní od oznámenia o ukončení ústavných postupov na prijatie dohovoru štátom, ktorý bol členom Európskej únie v čase, keď Rada prijala akt o vypracovaní uvedeného dohovoru, a ktorý ako posledný splnil túto formálnu náležitosť.

               (2)

               V súlade s článkom 32 ods. 4 dohovoru môže do nadobudnutia platnosti dohovoru každý členský štát pri oznámení uvedenom v článku 32 ods. 2 dohovoru alebo kedykoľvek neskôr vyhlásiť, že sa tento dohovor má uplatňovať na jeho vzťahy s členskými štátmi, ktoré urobili rovnaké vyhlásenie.

               (3)

               V článku 3 ods. 4 Aktu o pristúpení Chorvátska (ďalej len „akt o pristúpení“) sa stanovuje, že Chorvátsko má pristúpiť k dohovorom a protokolom uvedeným v prílohe I k aktu o pristúpení. Uvedené dohovory a protokoly zahŕňajú okrem iného aj predmetný dohovor. Dohovor má pre Chorvátsko nadobudnúť platnosť dňom, ktorý stanoví Rada.

               (4)

               V súlade s článkom 3 ods. 5 aktu o pristúpení má Rada rozhodnúť o vykonaní všetkých úprav potrebných z dôvodu pristúpenia Chorvátska k dohovorom a protokolom uvedeným v prílohe I k aktu o pristúpení,

         PRIJALA TOTO ROZHODNUTIE:
   Článok 1
   Dohovor nadobúda pre Chorvátsko platnosť prvým dňom prvého mesiaca po dni uverejnenia tohto rozhodnutia.
   Článok 2
   Chorvátske znenie dohovoru (3) je autentické za rovnakých podmienok ako ostatné jazykové znenia dohovoru.
   Článok 3
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 20. mája 2016

            Za Radu

            predseda

         K.H.D.M. DIJKHOFF

      (1)  Stanovisko z 28. apríla 2016 (zatiaľ neuverejnené v úradnom vestníku).

      (2)  Ú. v. ES C 24, 23.1.1998, s. 2.

      (3)  Chorvátske znenie dohovoru bolo uverejnené v mimoriadnom vydaní úradného vestníka (Kapitola 19, zväzok 014, strana 156).


title: Rozhodnutie Rady 2012/687/SZBP zo 6. novembra 2012 , ktorým sa mení a dopĺňa rozhodnutie Rady 2010/413/SZBP o reštriktívnych opatreniach voči Iránu

text:
               7.11.2012

               SK

               Úradný vestník Európskej únie

               L 307/82

         ROZHODNUTIE RADY 2012/687/SZBP
   zo 6. novembra 2012,
   ktorým sa mení a dopĺňa rozhodnutie Rady 2010/413/SZBP o reštriktívnych opatreniach voči Iránu
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   so zreteľom na rozhodnutie Rady 2010/413/SZBP z 26. júla 2010 o reštriktívnych opatreniach voči Iránu (1), a najmä na jeho článok 23 ods. 2,
   keďže:

               (1)

               Rada 26. júla 2010 prijala rozhodnutie 2010/413/SZBP.

               (2)

               Na zoznam osôb a subjektov, na ktoré sa vzťahujú reštriktívne opatrenia, uvedený v prílohe II k rozhodnutiu 2010/413/SZBP, by sa mal zaradiť ďalší subjekt,

         PRIJALA TOTO ROZHODNUTIE:
   Článok 1
   Subjekt uvedený v prílohe k tomuto rozhodnutiu sa dopĺňa do časti I oddielu B zoznamu uvedeného v prílohe II k rozhodnutiu 2010/413/SZBP.
   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 6. novembra 2012

            Za Radu

            predseda

         A. D. MAVROYIANNIS

      (1)  Ú. v. EÚ L 195, 27.7.2010, s. 39.

      PRÍLOHA

         SUBJEKT UVEDENÝ V ČLÁNKU 1

      B.   Subjekty

                  Názov

                  Identifikačné informácie

                  Dôvody

                  Dátum zaradenia na zoznam

                  1.

                  National Iranian Oil Company Nederland (známa tiež ako: NIOC Netherlands Representation Office)

                  Blaak 512, 3011 TA a Weena 333, 3013 AL Rotterdam, Holandsko.
                  Tel.: +31 (10) 225 0177, +31 (10) 225 0308.
                  http://www.nioc-intl.com/Offices_Rotterdam.htm.

                  Dcérska spoločnosť spoločnosti National Iranian Oil Company (NIOC).

                  7.11.2012


title: 2010/559/EÚ: Rozhodnutie Rady z  13. septembra 2010 o začatí automatizovanej výmeny údajov o evidencii vozidiel s Fínskom

text:
               17.9.2010

               SK

               Úradný vestník Európskej únie

               L 245/34

         ROZHODNUTIE RADY
   z 13. septembra 2010
   o začatí automatizovanej výmeny údajov o evidencii vozidiel s Fínskom
   (2010/559/EÚ)
   RADA EURÓPSKEJ ÚNIE,
   so zreteľom na článok 25 rozhodnutia Rady 2008/615/SVV z 23. júna 2008 o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti (1),
   so zreteľom na článok 20 a kapitolu 4 prílohy k rozhodnutiu Rady 2008/616/SVV z 23. júna 2008 o vykonávaní rozhodnutia 2008/615/SVV (2),
   keďže:

               (1)

               Podľa Protokolu o prechodných ustanoveniach, ktorý je pripojený k Zmluve o Európskej únii, k Zmluve o fungovaní Európskej únie a k Zmluve o založení Európskeho spoločenstva pre atómovú energiu, právne účinky aktov inštitúcií, orgánov, úradov a agentúr Únie prijatých pred nadobudnutím platnosti Lisabonskej zmluvy sú zachované tak dlho, pokým sa tieto akty vykonávaním zmlúv nezrušia, nevyhlásia za neplatné alebo nezmenia a nedoplnia.

               (2)

               Preto je článok 25 rozhodnutia 2008/615/SVV uplatniteľný a Rada musí jednomyseľne rozhodnúť o tom, či členské štáty vykonali ustanovenia kapitoly 6 uvedeného rozhodnutia.

               (3)

               V článku 20 rozhodnutia 2008/616/SVV sa stanovuje, že rozhodnutia uvedené v článku 25 ods. 2 rozhodnutia 2008/615/SVV sa majú prijať na základe hodnotiacej správy vypracovanej na základe dotazníka. Hodnotiaca správa má byť, v prípade automatizovanej výmeny údajov v súlade s kapitolou 2 rozhodnutia 2008/615/SVV, založená na hodnotiacej návšteve a skúšobnej prevádzke.

               (4)

               Podľa kapitoly 4 bodu 1.1 prílohy k rozhodnutiu 2008/616/SVV sa dotazník, ktorý pripravila príslušná pracovná skupina Rady, týka každej automatizovanej výmeny údajov a členský štát má naň odpovedať hneď ako bude presvedčený, že spĺňa predpoklady na výmenu údajov v príslušnej kategórii.

               (5)

               Fínsko vyplnilo dotazník o ochrane údajov a dotazník o údajoch o evidencii vozidiel.

               (6)

               Skúšobnú prevádzku uskutočnilo Fínsko spolu s Holandskom, aby sa vyhodnotili výsledky dotazníka o údajoch o evidencii vozidiel.

               (7)

               Hodnotiaca návšteva sa uskutočnila vo Fínsku a správu o nej vypracoval hodnotiaci tím, ktorý ju zaslal príslušnej pracovnej skupine Rady s cieľom zhodnotiť dotazník o údajoch o evidencii vozidiel.

               (8)

               Celková hodnotiaca správa, v ktorej sa zhrnuli výsledky dotazníka, hodnotiacej návštevy a skúšobnej prevádzky týkajúcej sa údajov o evidencii vozidiel, sa predložila Rade,

         PRIJALA TOTO ROZHODNUTIE:
   Článok 1
   Fínsko na účely automatizovaného vyhľadávania údajov o evidencii vozidiel vykonalo v plnom rozsahu všeobecné ustanovenia o ochrane údajov uvedené v kapitole 6 rozhodnutia 2008/615/SVV a je oprávnené dostávať a poskytovať osobné údaje podľa článku 12 uvedeného rozhodnutia odo dňa nadobudnutia účinnosti tohto rozhodnutia.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 13. septembra 2010

            Za Radu

            predseda

         S. VANACKERE

      (1)  Ú. v. EÚ L 210, 6.8.2008, s. 1.

      (2)  Ú. v. EÚ L 210, 6.8.2008, s. 12.


title: 2014/101/EÚ: Rozhodnutie Rady z  18. februára 2014 , ktorým sa vymenúva český člen Výboru regiónov

text:
               21.2.2014

               SK

               Úradný vestník Európskej únie

               L 52/17

      ROZHODNUTIE RADY

   z 18. februára 2014,
   ktorým sa vymenúva český člen Výboru regiónov
   (2014/101/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh českej vlády,
   keďže:

               (1)

               Rada prijala 22. decembra 2009 rozhodnutie 2009/1014/EÚ (1) a 18. januára 2010 rozhodnutie 2010/29/EÚ (2), ktorými sa vymenúvajú členovia a náhradníci Výboru regiónov na obdobie od 26. januára 2010 do 25. januára 2015.

               (2)

               V dôsledku skončenia funkčného obdobia pána Bohuslava SVOBODU sa uvoľnilo jedno miesto člena Výboru regiónov,

         PRIJALA TOTO ROZHODNUTIE:
   Článok 1
   Za člena Výboru regiónov sa na zvyšný čas funkčného obdobia, ktoré trvá do 25. januára 2015, vymenúva:

               —

               Tomáš HUDEČEK, Primátor hl. města Prahy.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 18. februára 2014

            Za Radu

            predseda

         G. STOURNARAS

      (1)  Ú. v. EÚ L 348, 29.12.2009, s. 22.

      (2)  Ú. v. EÚ L 12, 19.1.2010, s. 11.


title: 2007/793/ES: Rozhodnutie Komisie z  29. novembra 2007 o vymenovaní členov diskusnej skupiny strán zainteresovaných v oblasti zdravotníctva a ochrany spotrebiteľa zriadenej na základe rozhodnutia 2007/602/ES

text:
               6.12.2007

               SK

               Úradný vestník Európskej únie

               L 320/33

      ROZHODNUTIE KOMISIE

   z 29. novembra 2007
   o vymenovaní členov diskusnej skupiny strán zainteresovaných v oblasti zdravotníctva a ochrany spotrebiteľa zriadenej na základe rozhodnutia 2007/602/ES
   (2007/793/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na rozhodnutie Komisie 2007/602/ES z 5. septembra 2007, ktorým sa zriaďuje diskusná skupina strán zainteresovaných v oblasti zdravotníctva a ochrany spotrebiteľa, (1) a najmä na jej článok 3 ods. 1,
   keďže:

               (1)

               Diskusná skupina strán zainteresovaných v oblasti zdravotníctva a ochrany spotrebiteľa bola zriadená na základe rozhodnutia 2007/602/ES s účinnosťou od 10. októbra 2007 s cieľom poskytnúť Komisii poradenstvo v oblasti najlepších postupov v konzultačnom procese a pomôcť jej lepšie prispôsobiť procesy zapojenia zainteresovaných strán ich potrebám v uvedených oblastiach.

               (2)

               Podľa článku 3 ods. 1 rozhodnutia 2007/602/ES Komisia vymenuje členov skupiny spomedzi odborníkov s kvalifikáciou v oblastiach uvedených v článku 2 ods. 2 uvedeného rozhodnutia, ktorí zareagovali na výzvu na vyjadrenie záujmu.

               (3)

               Výzva na vyjadrenie záujmu bola zverejnená 12. júna 2007 a uzatvorená 27. júla 2007. Bolo prijatých približne 127 žiadostí.

               (4)

               Spomedzi žiadostí doručených na základe výzvy na vyjadrenie záujmu sa vybralo 19 odborníkov. Táto skupina odráža vyvážené zastúpenie zainteresovaných strán, ktoré sa zaoberajú rozličnými oblasťami politiky spadajúcimi do pôsobnosti Generálneho riaditeľstva pre zdravie a ochranu spotrebiteľa. Členovia diskusnej skupiny zainteresovaných strán sa vymenúvajú na základe najvyšších noriem kvalifikácie, širokého rozsahu príslušných odborných znalostí a, v súlade s týmito kritériami, čo najširšieho možného geografického rozmiestnenia v rámci Spoločenstva, ako aj vyváženého zastúpenia žien a mužov.

               (5)

               Komisia prijme ďalšie rozhodnutie, ktorým sa ustanoví, ktorí členovia budú vymenovaní na štvorročné funkčné obdobie a ktorí členovia budú vymenovaní na dvojročné funkčné obdobie v súlade s článkom 3 ods. 4 rozhodnutia 2007/602/ES,

         ROZHODLA TAKTO:
   Článok 1
   Komisia týmto vymenúva nasledujúce osoby za členov diskusnej skupiny zainteresovaných strán:

               BAX Willemien

               BERTELETTI KEMP Florence

               CZIMBALMOS Ágnes

               DAVCHEVA Yanka

               DI PUPPO Roshan

               FEDERSPIEL Benedicte

               FELLER Roxane

               GALLANI Barbara

               GOUVEIA Rodrigo

               JONNAERT Erik

               KETTLITZ Beate

               KNABE Agnese

               MACCHIA BANGSGAARD Flaminia

               PELLEGRINO Patrice

               ORTEGA PECINA David Miguel

               RAWLING Ruth

               ROSS Melody

               SHEPPARD Philip

               TIDDENS-ENGWIRDA Lisette

         Článok 2
   Toto rozhodnutie nadobudne účinnosť 29. novembra 2007.

      V Bruseli 29. novembra 2007

            Za Komisiu

         Markos KYPRIANOU

            člen Komisie

      (1)  Ú. v. EÚ L 234, 6.9.2007, s. 13.


title: 2008/384/ES: Rozhodnutie Komisie z  21. mája 2008 , ktorým sa mení a dopĺňa rozhodnutie 2005/622/EC, ktorým sa prijímajú záväzky ponúknuté v súvislosti s antidumpingovým konaním týkajúcim sa dovozu plochých valcovaných výrobkov s orientovanými zrnami z kremíkovo-elektrickej ocele s pôvodom v Spojených štátoch amerických a Rusku

text:
               22.5.2008

               SK

               Úradný vestník Európskej únie

               L 132/20

      ROZHODNUTIE KOMISIE

   z 21. mája 2008,
   ktorým sa mení a dopĺňa rozhodnutie 2005/622/EC, ktorým sa prijímajú záväzky ponúknuté v súvislosti s antidumpingovým konaním týkajúcim sa dovozu plochých valcovaných výrobkov s orientovanými zrnami z kremíkovo-elektrickej ocele s pôvodom v Spojených štátoch amerických a Rusku
   (2008/384/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva (1) (ďalej len „základné nariadenie“), a najmä na jeho články 8 a 9,
   po porade s poradným výborom,
   keďže:
   A.   PREDCHÁDZAJÚCI POSTUP

               (1)

               Nariadením (ES) č. 1371/2005 (2) uložila Rada konečné antidumpingové clo na dovoz plochých valcovaných výrobkov s orientovanou štruktúrou z kremíkovej elektroocele (ďalej len „GOES“) s pôvodom v Spojených štátoch amerických (ďalej len „USA“) a v Rusku.

               (2)

               Rozhodnutím 2005/622/ES (3) prijala Komisia cenové záväzky ponúknuté dvoma spolupracujúcimi vyvážajúcimi výrobcami, ktorých vývoz GOES do Spoločenstva podlieha clám špecifickým pre spoločnosť, konkrétne AK Steel Corporation, USA a Novolipetsk Iron & Steel Corporation (ďalej len „NLMK“), Rusko.

         B.   ZRUŠENIE ROZHODNUTIA 2005/622/ES

               (3)

               Dňa 23. februára 2007 začala Komisia (4) čiastočné predbežné preskúmanie, ktoré bolo obmedzené na preskúmanie úrovne dumpingu v prípade dvoch ruských vyvážajúcich výrobcov NLMK a Viz Stal.

               (4)

               Z preskúmania zistení, ktoré sú uvedené v nariadení Rady (ES) č. 435/2008 (5) vyplynulo, že platné opatrenia vzťahujúce sa na dovoz GOES z Ruska by sa mali zrušiť a že konanie vzťahujúce sa na tento dovoz by sa malo ukončiť.

               (5)

               Vzhľadom na uvedené skutočnosti by sa malo rozhodnutie Komisie 2005/622/ES, ktorým Komisia prijala záväzok spoločnosti NLMK, zmeniť a doplniť a prijatý záväzok spoločnosti NLMK by sa mal zrušiť,

         PRIJALA TOTO ROZHODNUTIE:
   Článok 1
   Záväzok, ktorý bol prijatý rozhodnutím Komisie 2005/622/ES od spoločnosti Novolipetsk Iron & Steel Corporation (NLMK), sa týmto ruší.
   Článok 2
   Článok 1 rozhodnutia Komisie 2005/622/ES sa nahrádza takto:

      „Článok 1
      Záväzok, ktorý ponúkol výrobca uvedený v sprievodnej tabuľke v súvislosti so súčasným antidumpingovým konaním týkajúcim sa dovozu plochých valcovaných výrobkov s orientovanými zrnami z kremíkovo-elektrickej ocele s pôvodom v Spojených štátoch amerických, sa týmto prijíma.

                  Krajina

                  Spoločnosť

                  Doplnkový kód TARIC

                  USA

                  Vyrobený AK Steel Corporation 703, Curtis Street, Middletown, Ohio
                  alebo
                  Vyrobený AK Steel Corporation, 703, Curtis Street, Middletown, Ohio a predávaný AK Steel BV, Oosterhout, Holandsko, prvému nezávislému odberateľovi v Spoločenstve, ktorý vystupuje ako dovozca uvedenej spoločnosti.

                  A673“

   Článok 3
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 21. mája 2008

            Za Komisiu

         Peter MANDELSON

            člen Komisie

      (1)  Ú. v. ES L 56, 6.3.1996, s. 1. Nariadenie naposledy zmenené a doplnené nariadením (ES) č. 2117/2005 (Ú. v. EÚ L 340, 23.12.2005, s. 17).

      (2)  Ú. v. EÚ L 223, 27.8.2005, s. 1. Nariadenie naposledy zmenené a doplnené nariadením (ES) č. 41/2008 (Ú. v. EÚ L 16, 19.1.2008, s. 1).

      (3)  Ú. v. EÚ L 223, 27.8.2005, s. 42.

      (4)  Ú. v. EÚ C 39, 23.2.2007, s. 26.

      (5)  Ú. v. EÚ L 132, 22.5.2008, s. 1.


title: 2006/470/ES: Rozhodnutie Rady z  29. mája 2006  o uzatvorení konzultácií s Mauritánskou islamskou republikou na základe článku 96 revidovanej dohody z Cotonou

text:
               8.7.2006

               SK

               Úradný vestník Európskej únie

               L 187/28

      ROZHODNUTIE RADY

   z 29. mája 2006
   o uzatvorení konzultácií s Mauritánskou islamskou republikou na základe článku 96 revidovanej dohody z Cotonou
   (2006/470/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva,
   so zreteľom na Dohodu o partnerstve krajín AKT – ES, podpísanú v Cotonou 23. júna 2000 (1) (ďalej len „dohoda AKT – ES“), zmenenú a doplnenú dohodou podpísanou v Luxemburgu 25. júna 2005 (2), a najmä na jej článok 96,
   so zreteľom na vnútornú dohodu o opatreniach, ktoré sa majú prijať, a postupoch, ktoré sa majú dodržiavať pri vykonávaní dohody AKT – ES (3), a najmä na jej článok 3,
   so zreteľom na návrh Komisie,
   keďže:

               (1)

               Nevyhnutné prvky dohody AKT – ES uvedené v článku 9 boli porušené.

               (2)

               Podľa článku 96 dohody AKT – ES boli 30. novembra 2005 otvorené konzultácie s krajinami AKT a Mauritánskou islamskou republikou, v rámci ktorých mauritánske orgány prijali špecifické záväzky s cieľom napraviť problémy identifikované Európskou úniou a uskutočniť tieto záväzky v priebehu obdobia prehĺbeného dialógu trvajúceho 120 dní.

               (3)

               Na konci tohto obdobia sa ukázalo, že z určitých vyššie uvedených záväzkov vyplynuli konkrétne iniciatívy a iné z nich sa už splnili. Napriek tomu sa však ešte musia uskutočniť viaceré opatrenia, ktoré sú dôležité z hľadiska nevyhnutných prvkov dohody AKT – ES,

         ROZHODLA TAKTO:
   Článok 1
   Konzultácie s Mauritánskou islamskou republikou uskutočnené v súlade s článkom 96 dohody AKT – ES sa týmto ukončujú.
   Článok 2
   Týmto sa prijímajú opatrenia špecifikované v liste, ktorý sa nachádza v prílohe, ako primerané kroky v zmysle článku 96 ods. 2 písm. c) dohody AKT – ES.
   Článok 3
   Toto rozhodnutie nadobúda účinnosť dňom jeho prijatia.
   Platnosť tohto rozhodnutia sa skončí 29. novembra 2007. Preskúma sa pravidelne minimálne raz za šesť mesiacov.
   Článok 4
   Toto rozhodnutie sa uverejní v Úradnom vestníku Európskej únie.

      V Bruseli 29. mája 2006

            Za Radu

            predseda

         M. BARTENSTEIN

      (1)  Ú. v. ES L 317, 15.12.2000, s. 3.

      (2)  Ú. v. EÚ L 209, 11.8.2005, s. 27.

      (3)  Ú. v. ES L 317, 15.12.2000, s. 376.

      PRÍLOHA
      Vážený pán predseda vlády,
      Európska únia pripisuje veľký význam ustanoveniam článku 9 revidovanej dohody z Cotonou. Dodržiavanie ľudských práv, demokratických zásad a právneho štátu, na ktorých je založené partnerstvo AKT–EU, je základným prvkom uvedenej dohody, a preto tvorí základ našich vzájomných vzťahov.
      Vo svojich vyhláseniach z 3. augusta 2005 týkajúcich sa štátneho prevratu, ktorý sa uskutočnil v Mauritánii, európska strana v tomto duchu pripomenula, že odsudzuje akýkoľvek násilný pokus o prevzatie moci a vyzvala k dodržiavaniu demokracie a ústavného právneho rámca.
      Európska únia podľa článku 96 revidovanej dohody z Cotonou a vzhľadom na to, že štátny prevrat, ktorý sa uskutočnil 3. augusta 2005, bol porušením niektorých základných prvkov uvedených v tomto článku, pozvala Mauritániu na konzultácie s cieľom, tak ako to stanovuje dohoda, dôkladne preskúmať situáciu a prípadne nájsť riešenie.
      Tieto konzultácie sa začali 30. novembra 2005 v Bruseli. Pri tejto príležitosti mala mauritánska strana možnosť na základe memoranda z 24. novembra 2005 prezentovať vývoj situácie v krajine od štátneho prevratu 3. augusta, ako aj program orgánov na prechodné obdobie.
      Európska únia s uspokojením vzala na vedomie, že mauritánska strana potvrdila niektoré prijaté záväzky a predložila určité pozitívne prvky týkajúce sa konkretizácie týchto záväzkov.
      Počas zasadnutia prijala mauritánska strana 23 špecifických záväzkov v oblasti dodržiavania demokratických princípov, základných ľudských práv a slobôd, právneho štátu a dobrej správy vecí verejných uvedených v prílohe. Takisto sa zaviazala zaslať európskej strane do polovice januára 2006 správu o plnení týchto záväzkov a v budúcnosti poskytovať pravidelné štvrťročné správy o vývoji situácie.
      Na základe správ predložených v polovici januára a v polovici apríla mohla európska strana potvrdiť, že sa dosiahol významný pokrok. Okrem už zaznamenaného pokroku počas otvorenia konzultácií sa zistil určitý vývoj predovšetkým, pokiaľ ide o:

                  —

                  vymedzenie spôsobu vykonania administratívneho súpisu na účely volieb s cieľom zostaviť dôveryhodný a transparentný volebný zoznam a začať súpis,

                  —

                  prijatie znenia návrhu zákona, ktorý zodpovedá ústavným zmenám a doplneniam, o ktorých sa má 25. júna 2006 hlasovať v referende, Radou ministrov,

                  —

                  vymenovanie nových wali (správcov regiónov) a hakem (prefektov) a rozoslanie obežníka o nestrannosti ústrednej správy a územnej samosprávy novým regionálnym a miestnym orgánom hneď na začiatku ich funkčného obdobia,

                  —

                  prijatie uznesenia, ktorým sa menia a dopĺňajú predpisy o obciach a zavádza sa zásada nezávislých kandidatúr, 26. januára 2006,

                  —

                  začatie konzultácií s politickými stranami o ustanoveniach o revízii systému hlasovania, ktoré sa majú prijať, vrátane prístupu žien k voleným funkciám a prijatia jednotného hlasovacieho lístka,

                  —

                  dokončenie programu na zvýšenie informovanosti a občianskeho vzdelávania a začatie kampane o týchto témach za účasti správnych orgánov, Nezávislej národnej volebnej komisie, politických strán, organizácií občianskej spoločnosti a tlače,

                  —

                  vytvorenie pracovnej skupiny pri ministerstve spravodlivosti s cieľom skúmať, či sú texty týkajúce sa demokratických práv a slobôd v súlade s ústavou, a následne pripraviť potrebné návrhy,

                  —

                  založenie prostredníctvom dekrétu a zriadenie Národnej poradnej komisie pre reformu v oblasti tlače a audiovizuálnej oblasti, ktorá predsedovi vlády odovzdala predbežnú správu,

                  —

                  zaslanie návrhu uznesenia o založení Národnej komisie pre ľudské práva vláde,

                  —

                  rozoslanie obežníkov ministerstvom spravodlivosti a ministerstvom vnútra všetkým trestným a územnosprávnym orgánom s výzvou, aby hľadali, odhaľovali a okamžite hlásili spravodlivosti všetky prípady s podozrením priameho alebo nepriameho využívania ľudí, ako aj zorganizovanie seminára s cieľom určiť opatrenia, ktoré by mohli odstrániť všetky následky otroctva,

                  —

                  prijatie návrhov uznesenia o povolení pristúpenia k Dohovoru Organizácie Spojených národov proti korupcii a o povolení ratifikácie Afrického dohovoru o boji proti korupcii Radou ministrov,

                  —

                  založenie Národného výboru pre EITI (Extractive Industries Transparency Initiative), ako aj schválenie uznesenia, ktorým sa zriaďuje Národný fond príjmov z uhľovodíkov a ktorým sa vymedzujú spôsoby spravovania týchto príjmov.

            Niet pochýb, že tieto iniciatívy prechodných orgánov prispejú k posilneniu dodržiavania demokratických zásad, základných ľudských práv a slobôd, právneho štátu, ako aj k dobrej správe vecí verejných vo Vašej krajine. Väčšina týchto záväzkov prijatých počas otvorenia konzultácií sa však bude konkretizovať počas predĺženého obdobia a zdá sa, že je potrebné v sledovať ich plnenie.
      V tomto kontexte Európska únia obzvlášť očakáva pokračovanie vo vykonávaní konkrétnych opatrení v týchto oblastiach:

                  —

                  príprava a realizácia slobodných a transparentných volieb na základe dôveryhodných a úplných volebných zoznamov a na základe spravodlivého systému hlasovania a volebných obvodov schválených politickými stranami,

                  —

                  rešpektovanie pluralizmu v audiovizuálnej oblasti, predovšetkým vytvorenie slobodných miestnych rozhlasových staníc a revízia zákona o tlači,

                  —

                  podpora ľudských práv a najmä pokračovanie v procese vytvorenia Národnej nezávislej komisie pre ľudské práva a návrat utečencov a obnova ich práv,

                  —

                  uplatňovanie právnych predpisov o zákaze otroctva a adekvátneho riešenia všetkých problémov vyplývajúcich z otroctva,

                  —

                  reforma súdnictva,

                  —

                  neustále zlepšovanie spôsobov správy vrátane uverejňovania aktualizovaných štatistických hospodárskych a rozpočtových údajov,

                  —

                  efektívne plnenie iniciatívy EITI v baníctve a pri ťažbe uhľovodíkov a uplatňovanie rovnakých zásad dobrej správy v ostatných odvetviach spojených so spravovaním prírodných zdrojov, najmä v oblasti rybného hospodárstva.

            Európska únia v partnerskom duchu, ktorý vyplýva z dohody z Cotonou, vyhlásila, že je pripravená podporiť plnenie záväzkov prijatých mauritánskou stranou. Po ukončení konzultácií sa vzhľadom na záväzky, ktoré sa v tomto štádiu splnili, a so zreteľom na činnosti, ktoré je ešte potrebné uskutočniť, rozhodlo, že sa na základe článku 96 ods. 2 písm. c) revidovanej dohody z Cotonou prijmú tieto vhodné opatrenia:

                  —

                  činnosti spolupráce, ktoré prebiehajú v rámci 9. Európskeho rozvojového fondu (ďalej len „ERF“), ako aj predchádzajúcich ERF, budú pokračovať, ak sa budú počas vykonávania dodržiavať špecifické podmienky dohôd o financovaní,

                  —

                  bude sa pokračovať v príprave a realizácii projektov inštitucionálnej podpory s cieľom podporiť proces prechodu, o ktorého začatí sa rozhodlo počas otvorenia konzultácií,

                  —

                  bude sa pokračovať v príprave a realizácii akcií stanovených v rámci 9. ERF, ako aj predchádzajúcich ERF v ostatných oblastiach spolupráce so Spoločenstvom,

                  —

                  plánovacie aktivity pre 10. ERF sa začnú podľa časových harmonogramov prijatých príslušnými útvarmi Európskej komisie. Ukončenie jednotlivých etáp procesu plánovania bude podmienené uskutočnením plánovaného ústavného referenda a volieb, a to v dobrých podmienkach a lehotách stanovených prechodnými orgánmi.

                  —

                  podpis dokumentu o stratégii krajiny 10. ERF pre Mauritániu sa neuskutoční pred potvrdením skutočného návratu krajiny k ústavnému poriadku po slobodných a transparentných parlamentných a prezidentských voľbách a po zriadení nových demokraticky zvolených orgánov.

            Je potrebné zvážiť uskutočnenie pravidelných preskúmaní, pri ktorých predsedníctvo Európskej únie bude spolupracovať s Európskou komisiou a z ktorých prvé sa uskutoční najneskôr do šiestich mesiacov.
      Európska únia bude naďalej pozorne sledovať situáciu v Mauritánii. Vaša vláda sa vyzýva, aby sa v rámci článku 8 dohody z Cotonou zapojila do posilneného politického dialógu počas 18-mesačného obdobia pozorovania s cieľom opätovne nastoliť demokraciu a právny štát, najmä prostredníctvom slobodných a transparentných miestnych, parlamentných, senátorských a prezidentských volieb, a posilniť dodržiavanie ľudských práv a základných slobôd.
      V prípade urýchlenia plnenia záväzkov prijatých mauritánskymi orgánmi alebo, naopak, v prípade prerušenia si Európska únia vyhradzuje právo zmeniť vhodné opatrenia.
      Prijmite, pán predseda vlády, výraz našej hlbokej úcty.

         V Bruseli

               Za Komisiu

               Za Radu


title: 2014/858/EÚ: Rozhodnutie Komisie z  1. decembra 2014 o oznámení Spojeného kráľovstva Veľkej Británie a Severného Írska o želaní zúčastňovať sa na aktoch Únie v oblasti policajnej spolupráce a justičnej spolupráce v trestných veciach prijatých pred nadobudnutím platnosti Lisabonskej zmluvy, ktoré nie sú súčasťou schengenského acquis

text:
               1.12.2014

               SK

               Úradný vestník Európskej únie

               L 345/6

         ROZHODNUTIE KOMISIE
   z 1. decembra 2014
   o oznámení Spojeného kráľovstva Veľkej Británie a Severného Írska o želaní zúčastňovať sa na aktoch Únie v oblasti policajnej spolupráce a justičnej spolupráce v trestných veciach prijatých pred nadobudnutím platnosti Lisabonskej zmluvy, ktoré nie sú súčasťou schengenského acquis

      (2014/858/EÚ)

   EURÓPSKA KOMISIA,
   so zreteľom na Protokol 36 o prechodných ustanoveniach, a najmä na jeho článok 10 ods. 5 v spojení s článkom 4 Protokolu 21 o postavení Spojeného kráľovstva a Írska s ohľadom na priestor slobody, bezpečnosti a spravodlivosti a s článkom 331 ods. 1 Zmluvy o fungovaní Európskej únie,
   keďže:

               (1)

               Článkom 10 ods. 4 protokolu 36 sa Spojenému kráľovstvu umožnilo najneskôr šesť mesiacov pred uplynutím prechodného obdobia uvedeného v článku 10 ods. 3 protokolu 36 oznámiť Rade, že pokiaľ ide o akty Únie v oblasti policajnej spolupráce a justičnej spolupráce v trestných veciach, ktoré sa prijali pred nadobudnutím platnosti Lisabonskej zmluvy, neakceptuje právomoci Komisie a Súdneho dvora uvedené v článku 10 ods. 1 protokolu 36.

               (2)

               Listom predsedovi Rady z 24. júla 2013 Spojené kráľovstvo využilo uvedenú možnosť prostredníctvom oznámenia, že neakceptuje uvedené právomoci Komisie a Súdneho dvora, a to s tým dôsledkom, že príslušné akty v oblasti policajnej spolupráce a justičnej spolupráce v trestných veciach sa na Spojené kráľovstvo prestali uplatňovať 1. decembra 2014.

               (3)

               Článkom 10 ods. 5 protokolu 36 sa Spojenému kráľovstvu umožňuje oznámiť svoje želanie zúčastňovať sa na aktoch, ktoré sa naň prestali uplatňovať.

               (4)

               Listom predsedovi Rady z 1. decembra 2014 Spojené kráľovstvo využilo túto možnosť prostredníctvom oznámenia svojho želania zúčastňovať sa na niektorých z uvedených aktov.

               (5)

               Pokiaľ ide o príslušné akty, ktoré nie sú súčasťou schengenského acquis, v článku 10 ods. 5 protokolu 36 sa uvádza odkaz na Protokol 21 o postavení Spojeného kráľovstva a Írska s ohľadom na priestor slobody, bezpečnosti a spravodlivosti. V článku 4 daného protokolu sa uvádza odkaz na postup stanovený v článku 331 ods. 1 ZFEÚ, ktorým sa stanovuje, že Komisia potvrdzuje účasť členského štátu, ktorý si takúto účasť želá, a v prípade potreby konštatuje splnenie príslušných podmienok účasti.

               (6)

               Podľa článku 10 ods. 5 poslednej vety protokolu 36 inštitúcie Únie a Spojené kráľovstvo sa snažia zabezpečiť čo najväčšiu možnú mieru účasti Spojeného kráľovstva na acquis Únie v priestore slobody, bezpečnosti a spravodlivosti bez toho, aby vážne ohrozili praktické fungovanie jeho rôznych častí, pričom sa musí rešpektovať ich vzájomný súlad.

               (7)

               Podmienky stanovené v článku 10 ods. 5 poslednej vete protokolu 36 sú splnené, pokiaľ ide o akty oznámené Spojeným kráľovstvom, ktoré sú uvedené v prílohe k tomuto rozhodnutiu.

               (8)

               Účasť Spojeného kráľovstva na aktoch uvedených v prílohe k tomuto rozhodnutiu by sa preto mala potvrdiť,

         PRIJALA TOTO ROZHODNUTIE:
   Článok 1
   Účasť Spojeného kráľovstva na aktoch uvedených v prílohe k tomuto rozhodnutiu je potvrdená od dátumu nadobudnutia účinnosti tohto rozhodnutia.
   Článok 2
   Toto rozhodnutie sa uverejní v Úradnom vestníku Európskej únie.
   Účinnosť nadobúda 1. decembra 2014.

      V Bruseli 1. decembra 2014

            Za Komisiu

            predseda

         Jean-Claude JUNCKER

      PRÍLOHA

                  1.

                  Jednotná akcia 97/827/SVV z 5. decembra 1997 prijatá Radou na základe článku K.3 Zmluvy o Európskej únii, ktorý stanovuje mechanizmus na hodnotenie uplatňovania a vykonávania medzinárodných záväzkov v boji proti organizovanému zločinu na národnej úrovni (Ú. v. ES L 344, 15.12.1997, s. 7).

                  2.

                  Akt Rady z 18. decembra 1997 vypracovaný na základe článku K.3 Zmluvy o Európskej únii, dohovoru o vzájomnej pomoci a spolupráci medzi colnými správami (Ú. v. ES C 24, 23.1.1998, s. 1).

                  3.

                  Jednotná akcia 98/700/SVV z 3. decembra 1998 prijatá Radou na základe článku K.3 Zmluvy o Európskej únii, týkajúca sa zriadenia Európskeho systému archivácie vyobrazení (FADO) (Ú. v. ES L 333, 9.12.1998, s. 4).

                  4.

                  Rozhodnutie Rady 2000/375/SVV z 29. mája 2000 o boji proti detskej pornografii na internete (Ú. v. ES L 138, 9.6.2000, s. 1).

                  5.

                  Rozhodnutie Rady 2000/641/JHA zo 17. októbra 2000 o zriadení sekretariátu pre spoločné dozorné orgány na ochranu údajov vytvoreného v zmysle Dohovoru o zriadení Európskeho policajného úradu (Dohovor o Europole), Dohovoru o používaní informačných technológií na colné účely a Dohovoru o vykonávaní Schengenskej dohody o postupnom zrušení kontrol na spoločných hraniciach (Schengenský dohovor) (Ú. v. ES L 271, 24.10.2000, s. 1).

                  6.

                  Rozhodnutie Rady 2000/642/SVV zo 17. októbra 2000 upravujúce spoluprácu pri výmene informácií medzi finančnými informačnými jednotkami členských štátov (Ú. v. ES L 271, 24.10.2000, s. 4).

                  7.

                  Rozhodnutie Rady 2002/187/SVV z 28. februára 2002, ktorým sa zriaďuje Eurojust s cieľom posilniť boj proti závažným trestným činom (Ú. v. ES L 63, 6.3.2002, s. 1).

                  8.

                  Rozhodnutie Rady 2002/348/SVV z 25. apríla 2002 týkajúce sa bezpečnosti v súvislosti s futbalovými zápasmi s medzinárodným rozmerom (Ú. v. ES L 121, 8.5.2002, s. 1).

                  9.

                  Rámcové rozhodnutie Rady 2002/465/SVV z 13. júna 2002 o spoločných vyšetrovacích tímoch (Ú. v. ES L 162, 20.6.2002, s. 1).

                  10.

                  Rámcové rozhodnutie Rady 2002/584/SVV z 13. júna 2002 o európskom zatykači a postupoch odovzdávania osôb medzi členskými štátmi (Ú. v. ES L 190, 18.7.2002, s. 1).

                  11.

                  Rozhodnutie Rady 2003/659/SVV z 18. júna 2003, ktorým sa mení a dopĺňa rozhodnutie 2002/187/SVV, ktorým sa zriaďuje Eurojust s cieľom posilniť boj proti závažným trestným činom (Ú. v. EÚ L 245, 29.9.2003, s. 44).

                  12.

                  Rámcové rozhodnutie Rady 2005/214/SVV z 24. februára 2005 o uplatňovaní zásady vzájomného uznávania na peňažné sankcie (Ú. v. EÚ L 76, 22.3.2005, s. 16).

                  13.

                  Rámcové rozhodnutie Rady 2006/783/SVV zo 6. októbra 2006 o uplatňovaní zásady vzájomného uznávania na príkazy na konfiškáciu (Ú. v. EÚ L 328, 24.11.2006, s. 59).

                  14.

                  Rámcové rozhodnutie Rady 2006/960/SVV z 18. decembra 2006 o zjednodušení výmeny informácií a spravodajských informácií medzi orgánmi členských štátov Európskej únie činnými v trestnom konaní (Ú. v. EÚ L 386, 29.12.2006, s. 89).

                  15.

                  Rozhodnutie Rady 2007/412/SVV z 12. júna 2007, ktorým sa mení a dopĺňa rozhodnutie 2002/348/SVV týkajúce sa bezpečnosti v súvislosti s futbalovými zápasmi s medzinárodným rozmerom (Ú. v. EÚ L 155, 15.6.2007, s. 76).

                  16.

                  Rozhodnutie Rady 2007/845/SVV zo 6. decembra 2007 o spolupráci medzi úradmi pre vyhľadávanie majetku v členských štátoch pri vypátraní a identifikácii príjmov z trestnej činnosti alebo iného majetku súvisiaceho s trestnou činnosťou (Ú. v. EÚ L 332, 18.12.2007, s. 103).

                  17.

                  Rámcové rozhodnutie Rady 2008/675/SVV z 24. júla 2008 o zohľadňovaní odsúdení v členských štátoch Európskej únie v novom trestnom konaní (Ú. v. EÚ L 220, 15.8.2008, s. 32).

                  18.

                  Rámcové rozhodnutie Rady 2008/909/SVV z 27. novembra 2008 o uplatňovaní zásady vzájomného uznávania na rozsudky v trestných veciach, ktorými sa ukladajú tresty odňatia slobody alebo opatrenia zahŕňajúce pozbavenie osobnej slobody, na účely ich výkonu v Európskej únii (Ú. v. EÚ L 327, 5.12.2008, s. 27).

                  19.

                  Rozhodnutie Rady 2008/976/SVV zo 16. decembra 2008 o Európskej justičnej sieti (Ú. v. EÚ L 348, 24.12.2008, s. 130).

                  20.

                  Rozhodnutie Rady 2009/426/SVV zo 16. decembra 2008 o posilnení Eurojustu a o zmene a doplnení rozhodnutia Rady 2002/187/SVV, ktorým sa zriaďuje Eurojust s cieľom posilniť boj proti závažným trestným činom (Ú. v. EÚ L 138, 4.6.2009, s. 14).

                  21.

                  Rámcové rozhodnutie Rady 2009/299/SVV z 26. februára 2009 o zmene a doplnení rámcových rozhodnutí 2002/584/SVV, 2005/214/SVV, 2006/783/SVV, 2008/909/SVV a 2008/947/SVV a o posilnení procesných práv osôb, podpore uplatňovania zásady vzájomného uznávania, pokiaľ ide o rozhodnutia vydané v neprítomnosti dotknutej osoby na konaní (Ú. v. EÚ L 81, 27.3.2009, s. 24).

                  22.

                  Rámcové rozhodnutie Rady 2009/315/SVV z 26. februára 2009 o organizácii a obsahu výmeny informácií z registra trestov medzi členskými štátmi (Ú. v. EÚ L 93, 7.4.2009, s. 23).

                  23.

                  Rozhodnutie Rady 2009/316/SVV zo 6. apríla 2009 o zriadení Európskeho informačného systému registrov trestov (ECRIS) podľa článku 11 rámcového rozhodnutia 2009/315/SVV (Ú. v. EÚ L 93, 7.4.2009, s. 33).

                  24.

                  Rozhodnutie Rady 2009/371/SVV zo 6. apríla 2009 o zriadení Európskeho policajného úradu (Europol) (Ú. v. EÚ L 121, 15.5.2009, s. 37).

                  25.

                  Rámcové rozhodnutie Rady 2009/829/SVV z 23. októbra 2009 o uplatňovaní zásady vzájomného uznávania na rozhodnutia o opatreniach dohľadu ako alternatíve väzby medzi členskými štátmi Európskej únie (Ú. v. EÚ L 294, 11.11.2009, s. 20).

                  26.

                  Rozhodnutie Rady 2009/917/SVV z 30. novembra 2009 o využívaní informačných technológií na colné účely (Ú. v. EÚ L 323, 10.12.2009, s. 20).

                  27.

                  Rozhodnutie Rady 2009/934/SVV z 30. novembra 2009, ktorým sa prijímajú vykonávacie predpisy upravujúce vzťahy Europolu s jeho partnermi vrátane výmeny osobných údajov a utajovaných skutočností (Ú. v. EÚ L 325, 11.12.2009, s. 6).

                  28.

                  Rozhodnutie Rady 2009/936/SVV z 30. novembra 2009 o prijatí vykonávacích predpisov pre analytické pracovné súbory Europolu (Ú. v. EÚ L 325, 11.12.2009, s. 14).

                  29.

                  Rozhodnutie Rady 2009/968/SVV z 30. novembra 2009, ktorým sa prijímajú pravidlá týkajúce sa utajovaných skutočností Europolu (Ú. v. EÚ L 332, 17.12.2009, s. 17).